Up-171/99
Datum: 1999-09-28T00:00:00.000+02:00
ecli: ECLI:SI:USRS:1999:Up.171.99
vrsta: drugi akti
zadeva: ustavna pritožba
objavljeno: Neobjavljeno | 28.09.1999
dokument: US19695
akt: Ustavna pritožba A. A. zoper sodbo Okrožnega sodišča v Kopru št. P 406/96 z dne 1.9.1997
resitev: zavrženje
izrek: Ustavna pritožba A. A. zoper sodbo Okrožnega sodišča v Kopru se zavrže.
stavek: Ker pritožnik ustavne pritožbe ni ustrezno dopolnil, jo je Ustavno sodišče zavrglo.
odlocitev: sklep
geslo: Nepopolna vloga in njena nedopolnitev v določenem roku.
podlaga: Zakon o Ustavnem sodišču (ZUstS), 4. al. 1. odst. 55. čl.
datum_vloge: 1999-06-30T22:00:00.000Z
datum_odlocitve: 1999-09-27T22:00:00.000Z

# Up-171/99

28.9.1999

# S K L E P

Ustavno sodišče je v postopku za preizkus ustavne pritožbe A. A. iz Ž. na seji senata dne 28. septembra 1999

s k l e n i l o :

Ustavna pritožba A. A. zoper sodbo Okrožnega sodišča v Kopru št. P 406/96 z dne 1.9.1997 se zavrže.

## O b r a z l o ž i t e v

Pritožnik v ustavni pritožbi izpodbija v izreku navedeno sodbo Okrožnega sodišča, s katero je bil zavrnjen njegov tožbeni zahtevek za plačilo določenega zneska v zvezi z uporabo delovnega stroja, katerega solastnik je. Izpodbijani sodbi očita nepravilnost.

Ker je pritožnikova vloga tako pomanjkljiva, da ustavne pritožbe ni bilo mogoče preizkusiti, je Ustavno sodišče pritožnika pozvalo, naj vlogo dopolni v skladu z zahtevami Zakona o Ustavnem sodišču (Uradni list RS, št. 15/94 - v nadaljevanju: ZUstS). Pri tem ga je opozorilo na posledice, če vloge ne bo dopolnil.

Pritožnik je sicer pravočasno poslal dopolnitev, vendar je njegova vloga kljub dopolnitvi še vedno tako pomanjkljiva, da je ni mogoče preizkusiti. Ustavno sodišče jo je zato zavrglo.

Senat Ustavnega sodišča je sprejel ta sklep na podlagi četrte alinee prvega odstavka 55. člena ZUstS v sestavi: predsednik senata dr. Lojze Ude ter člana Franc Testen in dr. Dragica Wedam - Lukić.

Namestnica predsednika senata:

dr. Dragica Wedam - Lukić